Съобщение за инвестиционно предложение за „Изграждане на магазин за хранителни и битови стоки с помещение за хляб и хлебни изделия тип LIDLˮ, с местоположение поземлен имот с идентификатор 63427.7.787 по кадастралната карта и кадастралните регистри на гр. Русе
СЪОБЩЕНИЕ 
по чл.5, ал.2 на Наредбата за условията и реда за извършване на ОВОС

Внесеното от възложителя „Автоматизирани технологииˮ ООД инвестиционно предложение за „Изграждане на магазин за хранителни и битови стоки с помещение за хляб и хлебни изделия тип LIDLˮ, с местоположение поземлен имот с идентификатор 63427.7.787 по кадастралната карта и кадастралните регистри на гр. Русе, попада в обхвата на , т. 10 – Инфраструктурни инвестиционни предложения, буква „б” – За урбанизирано развитие, включително строителство на търговски центрове и паркинги от Приложение 2 към чл. 93, ал.1, т.1 и 2 от Закона за опазване на околната среда и на основание чл.93, ал.1, т.1 от Закона подлежи на преценяване необходимостта от извършване на ОВОС. 
Съгласно чл.2, ал.1, т.1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони (ДВ, бр. 73/11.09.2007г., изм. и доп. ДВ, бр. 3/2018г.), следва да се извърши процедура по преценяване на вероятната степен на въздействие върху защитените зони. 
Възложителят е уведомен за действията, които трябва да предприеме с писмо на РИОСВ – Русе с изх. № АО-5169-(2)/25.10.2023 г.
Копие на писмото е изпратено в Община Русе.
